	[image: ]
	MINISTERUL EDUCAŢIEI NAŢIONALE
LICEUL TEHNOLOGIC  « COSTACHE CONACHI »
COMUNA PECHEA, JUDEŢUL GALAŢI
Str. Galaţi Nr. 254; Tel/Fax 0236 823504
Adresă E – mail – grscpechea@yahoo.com
	[image: Imagini pentru ministerul educatiei nationale sigla]
[image: C:\Users\OFFICE\Desktop\ooooo.jpg]



	

REGULAMENT
pentru organizarea şi desfăşurarea Concursului Regional TEHNOFAN
la Liceul Tehnologic „Costache Conachi”

Obiectivul principal al organizării acestui proiect constă în creșterea motivației elevilor pentru studiul disciplinelor tehnice și facilitarea participării elevilor din regiunea de Sud-Est la o competiție organizată într-o locație accesibilă din punct de vedere geografic (mai ales pentru școlile și liceele din mediul rural). Acest proiect își propune să descopere și să promoveze elevii pasionați de tehnologie, inginerie, creativitate  și să-i îndrume către învățământul liceal tehnologic, profesional sau universitar tehnic.
1. Perioada de înscriere va fi 25 martie - 12aprilie 2019 şi va fi afişată pe site-ul Liceului Tehnologic „Costache Conachi” la adresa ltcc_pechea.ro sau pe blogul școlii costache-conachi.blogspot.com. 
Nu se percepe taxă (elevilor/părinţilor)  pentru înscrierea şi  participarea la Simpozionul Regional TEHNOFAN.
2. Elevii se pot înscrie (individual sau prin intermediul unui profesor îndrumător) prin transmiterea unui e-mail persoanelor de contact prof. Artenie Viorica – artviorica@yahoo.com şi prof. Neaşcu Alina Marilena  - alina_aln@yahoo.com, adresele vor fi afişate şi pe site-ul și blogul şcolii.
3. Se pot înscrie la concurs elevii claselor a VI-a - XII-a, care studiază la şcoli gimnaziale şi licee cu profil tehnic, din judeţele regiunii de Sud-Est dar şi din alte judeţe.
4. Lucrările prezentate vor aborda tema „Tehnică și creativitate” la nivelul corespunzător domeniilor de pregătire din şcoli: educaţie tehnologică, mecanică, industrie textilă şi pielărie şi comerţ.
5. Lucrările vor fi trimise pe e-mail la adresele menţionate la punctul 2 în perioada 25 martie – 12aprilie 2019. Lucrările vor fi însoțite de un rezumat de jumătate de pagină A4, în care se prezintă succint  conținutul materialului. 
6. Secţiunile Concursului Regional TEHNOFAN sunt: 
1. Mecanică (prezentări şi machete);
2. Industrie textilă şi pielărie (prezentări); 
3. Comerţ (prezentări); 
4. Educaţie tehnologică (obiecte decorative şi machete).
7. a.Pentru secţiunile 1, 2 şi 3prezentări (PPT, PREZI):
-  PPT, PREZI: materialul va conţine maxim 20 de slide-uri; PPT-ul (PREZI) se salvează cu numele elevului şi domeniul de activitate; pe primul slide vor fi menţionate numele elevului (şi  numele profesorului îndrumător dacă este cazul), şcoala de provenienţă şi domeniul de activitate.
7.b. Pentru secţiunea 1 machete, elevii vor folosi materialele ecologice, materiale reciclate, kit-uri Lego. Machetele vor fi etichetate cu titlul lucrării, numele elevului, profesorului îndrumător şi şcoala de provenienţă. 
7.c. Pentru Secţiunea 4 elevii de gimnaziu vor folosi pentru realizarea obiectelor decorative şi machetelor doar materiale studiate în cadrul disciplinei „Educaţie tehnologică” respectând proprietăţile estetice şi funcţionale. Lucrările vor fi etichetate cu titlul lucrării, numele elevului, profesorului îndrumător şi şcoala de provenienţă. 
8.  destinat susţinerii unei lucrări este de 10 minute. Punctajul maxim al lucrării este de 100 de puncte, din oficiu se acordă 10 puncte. Evaluarea la toate probele Concursului Regional TEHNOFAN se face cu respectarea baremului de corectare şi notare. Evaluarea pe baza baremului de corectare şi notare se înregistrează în borderourile de evaluare, separat pentru fiecare evaluator.
9. Concursul Regional TEHNOFAN va avea loc joi, 18 aprilie 2019, ora 9.00 la Liceul Tehnologic „Costache Conachi” Pechea.
[bookmark: _GoBack]10. Selecția lucrărilor se va face în perioada 12.04.2019 – 16.04.2019 și se va realiza de către un grup de profesori de specialitate și un cadru didactic universitar.
Criteriile de selecție vor avea în vedere respectarea termenul limită,  formatului lucrării, adaptarea gradului de dificultate al lucrării la nivelul de pregătire și vârstă  al elevilor, originalitatea în utilizarea materialelor (acolo unde este cazul) și modul creativ de abordare a temei, fără a pune accent pe aspectul financiar impus de achiziționarea materialelor sau componentelor necesare.
11. În ziua concursului, la ora stabilită, coordonatorii vor prezenta elevilor şi cadrelor didactice participante, regulile de desfăşurare a simpozionului. Timpul destinat prezentării unei lucrări este de 10 minute. Evaluarea la toate secţiunile simpozionului se face cu respectarea baremului de corectare şi notare. Lucrările sunt apreciate prin punctaje de la 0 la 100, conform baremelor de corectare şi notare. Dacă doi sau mai mulţi elevi au obţinut acelaşi punctaj (notă), departajarea se va face pe baza unei probe suplimentare stabilită de către comisia de evaluare (va fi mai bine clasat elevul care întruneşte la proba suplimentară punctaj mai mare). Evaluarea pe baza baremului de corectare şi notare se înregistrează în borderourile de evaluare individuale şi centralizate, pentru fiecare secţiune în parte.
12. Câştigătorii concursului se vor stabili prin aranjarea în ordine descrescătoare a punctajelor obţinute de elevi. Astfel se vor acorda câte un premiuI, un premiu II, un premiu III şi o menţiune pentru fiecare din cele 4 secţiuni şi pentru fiecare formă de prezentare în parte (exemplu: secţiunea 1:  premiul I pentru prezentare, premiul I pentru machetă).
Toţi participanţii vor primi diplome de participare.
           13. Rezumatele lucrărilor premiate vor fi publicate în revista TEHNOFAN nr. 11, ISSN    2069-7775.


Coordonator,
prof. ing. Viorica ARTENIE

